Beide liedjies is geneem vanaf haar eerste solo-album, Niemand Anders. Dit gaan spog met dertien snitte, wat 'n kombinasie gaan bied tussen opgewekte lekkerluisterdeuntjies en dieper hartsmusiek. "Hierdie is nie sommer net 'n gewone Afrikaanse popalbum nie, maar my storie in musiek. Al die liedjies het emosionele diepte en 'n spesiale betekenis. Die musiek is eerlik en gaan oor regte dinge wat in my of iemand wat ek ken se lewe gebeur het," deel sy. Sonder Jou, 'n duet saam met Deon Meiring wat reeds speeltyd op die radio gekry het, sal ook op dié album beskikbaar wees.
Wanneer sy nie sing nie, bestuur sy en 'n vriendin 'n winkel in Parys met die naam Fish2Feet. Sy het ook oor die jare al by verskeie groot feeste en funksies opgetree en die verhoog met talle bekendes, soos Kwaggabees en Roan Ash, gedeel. Hierdie veelsydige en talentvolle meisie van die platteland se grootste hoop, is dat luisteraars hulleself sal vind in die stories van haar musiek. LIEFDE SOOS DAGBREEK beloof nie net om binnekort 'n treffer te wees by troues en danse nie, maar ook om die harte van musiekliefhebbers van alle ouderdomme vas te vang. Die kombinasie van treffende lirieke, 'n strelende stem en opgewekte wysie is die perfekte bestanddele vir 'n treffer wat nog vir jare hierna die rondte gaan doen.
LIEFDE SOOS DAGBREEK is beskikbaar op alle digitale platforms.
Kry die liedjie hier: iTunes: Spotify: Deezer
Starburst Promosies & The Marketing Zoo
"Nieman anders" is ñ wonderlike album!!! Ek is mal oor al die songs. Uitstekend en Jauni het ñ pragtige stem. Ek ondersteun jou ten volle!!!